pythainlp/thai-wiki-dataset-v4 huggingface dataset:
โรงพยาบาลสมเด็จพระเจ้าตากสินมหาราช

โรงพยาบาลสมเด็จพระเจ้าตากสินมหาราช เป็นโรงพยาบาลหลักของจังหวัดตาก ประเทศไทย ซึ่งได้รับการจัดอยู่ในประเภทโรงพยาบาลทั่วไปในสังกัดกระทรวงสาธารณสุข และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท
ประวัติ.
การก่อสร้างโรงพยาบาลตากเริ่มขึ้นในเดือนพฤศจิกายน พ.ศ. 2482 โดยหมัง สายชุมอินทร์ ผู้แทนราษฎรจังหวัดตาก แต่ล่าช้าออกไปเนื่องจากสงครามโลกครั้งที่สองได้เริ่มขึ้น อย่างไรก็ตาม โรงพยาบาลดังกล่าวก็ได้เปิดเมื่อวันที่ 24 มิถุนายน พ.ศ. 2487 โดยมีอาคารหนึ่งหลังที่สามารถรองรับได้ 25 เตียง กระทั่งใน พ.ศ. 2502 ได้มีการขยายโรงพยาบาลเป็น 100 เตียง เนื่องจากไม่มีโรงพยาบาลอื่นในพื้นที่โดยรอบของจังหวัดกำแพงเพชร, จังหวัดสุโขทัย และอำเภอเถิน ในจังหวัดลำปาง ครั้นเมื่อวันที่ 6 มิถุนายน พ.ศ. 2527 ได้เปลี่ยนชื่อโรงพยาบาลเป็นโรงพยาบาลสมเด็จพระเจ้าตากสินมหาราช เพื่อเฉลิมพระเกียรติสมเด็จพระเจ้าตากสินมหาราช และใน พ.ศ. 2548 ทางโรงพยาบาลได้ทำข้อตกลงในการฝึกอบรมนักศึกษาแพทย์รวมถึงทำหน้าที่เป็นโรงพยาบาลสอนคลินิกให้แก่คณะแพทยศาสตร์ มหาวิทยาลัยนเรศวร ภายใต้โครงการร่วมผลิตแพทย์เพิ่มเพื่อชาวชนบท (CPIRD)
ฮา ซึง-รี

ฮา ซึง-รี (เกิด 9 มกราคม ค.ศ. 1995) เป็นนักแสดงชาวเกาหลีใต้ ต้นสังกัดเดิมของเธอคือ Jwin entertainment และ ปัจจุบันเธออยู่ภายใต้การดูแลของ ELmedia ซึ่งฮาซึงรีได้ตกลงเซ็นสัญญาเป็นนักแสดงในสังกัดของ ELmedia และมีการยืนยันอย่างเป็นทางการว่าเธอได้เข้าไปเป็นนักแสดงในสังกัด เมื่อวันที่ 23 มิถุนายน พ.ศ. 2565 ประวัติการแสดงของเธอ ในปี 1999 เมื่อฮาซึงรีอายุได้ 5 ขวบ เธอได้เดบิวต์ในฐานะนักแสดงเด็กในซีรีส์ เรื่อง Youth Trap ทางช่อง SBS ซึ่งบันทึกเรตติ้งผู้ชมสูงสุดที่ 53.1%  ในเวลานั้น ด้วยความนิยมนี้ เธอจึงได้ฉายาว่าเป็น "ลูกสาวของชิมอึนฮา" เธอยังปรากฏตัวเป็นประจำในรายการสำหรับเด็ก เช่น โรงเรียนอนุบาลโปโปโป และ โรงเรียนอนุบาลDing Dong Dang
จากนั้นเธอก็เริ่มก้าวเข้าสู่นักแสดงวัยผู้ใหญ่ในซีรีส์เรื่อง School 2017 ซึ่งเธอรับบทเป็น ฮวังยองกอล ทางช่อง KBS2 ต่อมาในปี 2018 เธอได้ปรากฏตัวครั้งแรกในละครประจำวันตอนเย็นของ KBS1 เรื่อง "Sunny Again Tomorrow" เธอได้รับบทบาทเป็น ฮวังจีอึน ซึ่งเป็นบทนำเต็มตัวครั้งแรกของฮาซึงรี
หลังจากนั้นในปี 2019 เธอได้แสดงซีรีส์ทางช่อง tvN เรื่อง Search: WWW รับบทเป็นเจนนี่ (ฮงยูจิน) และในปี 2022 เธอปรากฏตัวในบทบาทนักยิงธนูชื่อว่า จางฮารีในผลงานต้นฉบับของเน็ตฟลิกซ์ เรื่องมัธยมซอมบี้ (All of us are dead) ซึ่งเธอได้รับความสนใจเป็นอย่างมากในบทบาท จางฮารี หลังจากที่มัธยมซอมบี้ออกอากาศ เธอก็ได้ฉายาใหม่ว่า  양궁선배 ซึ่งแปลว่า รุ่นพี่นักยิงธนู และอีกฉายาหนึ่งคือ 양궁누나 แปลว่า พี่สาวนักยิงธนู
ตำแหน่งทูต.
ฮาซึงรีได้รับตำแหน่งเป็นทูตประชาสัมพันธ์ สำนักงานส่งเสริมวัฒนธรรมและกีฬา ร่วมกับคุณแบคเยซึล (พ.ศ. 2565)
ประเทศไทยใน พ.ศ. 2352

เหตุการณ์ที่เกิดขึ้นใน พ.ศ. 2352 (ค.ศ. 1809) ในประเทศไทย เป็นปีที่ 28 แห่งกรุงรัตนโกสินทร์ แห่งราชวงศ์จักรี และเป็นปีที่ 28 และเป็นปีสุดท้ายในรัชสมัยพระบาทสมเด็จพระพุทธยอดฟ้าจุฬาโลกมหาราช เป็นปีแรกในรัชสมัยของพระบาทสมเด็จพระพุทธเลิศหล้านภาลัย และนับเป็นปี จ.ศ. 1170 (1 มกราคม - 13 เมษายน) และ 1171 (13 เมษายน - 31 ธันวาคม) ในแบบปัจจุบัน
เมจิ (บริษัท)

บรรษัทเมจิแดรีส์  เป็นบริษัทอาหารญี่ปุ่น เปลี่ยนชื่อเป็น บริษัทเมจิ จำกัด  เมื่อวันที่ 31 มีนาคม ค.ศ. 2011 บริษัทนี้เป็นบริษัทอุตสาหกรรมนมรายใหญ่ ก่อตั้งขึ้นใน ค.ศ. 1917 นอกจากผลิตภัณฑ์จากนมโคอย่างเช่นนม ไอศกรีม และชีสแล้ว สินค้าแถวหน้าของบริษัทนี้ยังได้แก่เครื่องดื่มเกลือแร่ พิซซ่า ช็อกโกแลตแท่ง และอาหารเสริมอย่างโทโรเมกุซึ่งได้รับการพรรณนาว่าเป็นอาหารแบบหนืด (food viscosity) อนึ่ง บริษัทนี้ยังร่วมทุนในประเทศไทยกับเครือเจริญโภคภัณฑ์ (ซีพี) เพื่อทำการตลาดด้านผลิตภัณฑ์จากนมในชื่อว่า ซีพี-เมจิ
วันที่ 1 เมษายน ค.ศ. 2009 เมจิเซกะและเมจิแดรีส์ก่อตั้งบริษัทผู้ถือหุ้นใหญ่นามว่า เมจิโฮลดิงส์ ซึ่งมีหุ้นอยู่ในดัชนีนิกเก 225 สองปีให้หลังในวันเดียวกัน เมจิแดรีส์เข้าถือครองกิจการอาหารและการดูแลสุขภาพของเมจิเซกะ จึงกลายเป็นบริษัทอาหารซึ่งมีชื่อตามกฎหมายว่า บริษัทเมจิ จำกัด
วันที่ 6 ธันวาคม ค.ศ. 2011 มีการพบกัมมันตภาพรังสีซีเซียมในอาหารทารกของบริษัทเมจิ โดยมีระดับการปนเปื้อนต่ำกว่าขอบเขตที่รัฐบาลญี่ปุ่นอนุญาตไว้ คือ 200 เบกเคอเรลต่อกิโลกรัม แต่สูงกว่าขอบเขตที่นำมาใช้บังคับหลังเหตุการณ์ภัยพิบัติเชียร์โนบีลถึง 50 เบกเคอเรล บริษัทอ้างว่า นมสำหรับทารกนั้น "อยู่ในขอบเขตปลอดภัย" และ "ไม่เสี่ยงต่อสุขภาพ" แต่ข้ออ้างดังกล่าวเป็นที่โต้แย้ง เพราะน่าจะมีทารกจำนวนมากได้รับกัมมันตภาพรังสีภายในเนื่องจากบริโภคนมปนเปื้อน และทารกเหล่านี้เป็นไปได้ว่าจะประสบกับกัมมันตภาพรังสีจากภายนอกที่แผ่ออกมาในเหตุการณ์เดือนมีนาคมของปีนั้นอยู่ก่อนแล้ว บริษัทเมจิสมัครใจเรียกนม 400,000 กระป๋องคืน พลเมืองกลุ่มหนึ่งในนครนิฮงมัตสึ จังหวัดฟูกูชิมะ ค้นพบการปนเปื้อนรังสีครั้งนี้มาอย่างน้อยตั้งแต่เดือนพฤศจิกายนของปีนั้นแล้ว แต่บริษัทเมจิเห็นว่า ไม่สามารถดำเนินการในทันทีที่ทราบเรื่องได้
ผมกับโรโบโกะ หุ่นเมดพันธุ์ซ่า

ผมกับโรโบโกะ หุ่นเมดพันธุ์ซ่า (; โรมาจิ: "Boku to Roboko") เป็นซีรีส์มังงะญี่ปุ่น เขียนเรื่องและวาดภาพโดยชูเฮ มิยาซากิ ตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะตั้งแต่เดือนกรกฎาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอกัลล็อบ เริ่มออกอากาศในเดือนธันวาคม พ.ศ. 2565
เนื้อเรื่อง.
เรื่องราวในอนาคตที่ทุกบ้านจะมีหุ่นยนต์เมดที่เรียกว่าออเดอร์เมด นักเรียนประถมธรรมดาคนหนึ่งชื่อไทระ บอนโดะฝันที่จะมีมีหุ่นยนต์เมดเป็นของตนเอง เพราะเพื่อนของเขาคือกาจิ กอริลล่าและคาเนโอะ โมซึโอะมักจะอวดเรื่องออร์เดอร์เมดของบ้านคาเนโอะชื่อเมโกะ บอนโดะขอร้องแม่จนแม่ตกลงซื้อให้ แต่สิ่งที่ได้รับคือเมดที่เหนือความคาดหมายชื่อโรโบโกะ หุ่นยนต์เมดซุ่มซ่ามแต่ทรงพลังที่สุดเท่าที่เคยมีมา ด้วยการมาของโรโบโกะ ชีวิตของบอนโดะก็ยิ่งแปลกประหลาดยิ่ง ๆ ขึ้นไป
ให้เสียงโดย: 
ให้เสียงโดย: 
ให้เสียงโดย: เรียวตาโร โอกิอายุ
ให้เสียงโดย: ชุนซูเกะ ทาเกอูจิ
ให้เสียงโดย: M.A.O
ให้เสียงโดย: โคโตโนะ มิตสึอิชิ
ให้เสียงโดย: ซาเอะ ฮิรัตสึกะ
ไกลบ้าน (แก้ความกำกวม)

ไกลบ้าน เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว นอกจากนี้ยังอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พิพิธภัณฑ์ศิลปะการเล่าเรื่องของลูคัส

พิพิธภัณฑ์ศิลปะการเล่าเรื่องของลูคัส  เป็นพิพิธภัณฑ์ที่ก่อตั้งโดยผู้สร้างภาพยนตร์จอร์จ ลูคัสและภรรยาของเขา ซึ่งเป็นนักธุรกิจหญิงชื่อเมลโลดี ฮ็อบสัน เมื่อสร้างเสร็จแล้ว พิพิธภัณฑ์จะจัดแสดงการเล่าเรื่องด้วยภาพทุกรูปแบบ รวมทั้งภาพวาด ภาพถ่าย ประติมากรรม ภาพประกอบ การ์ตูน การแสดง และวิดีโอ อยู่ระหว่างการก่อสร้างใน เอ็กซ์โปซิชันพาร์ก ในลอสแองเจลิส รัฐแคลิฟอร์เนีย พิพิธภัณฑ์คาดว่าจะเปิดในปี พ.ศ. 2566
ประเทศไทยในซีเกมส์ 2021

ประเทศไทย เข้าร่วมแข่งขันกีฬาซีเกมส์ ครั้งที่ 31 ค.ศ. 2021 (พ.ศ. 2564) ณ โฮจิมินห์ซิตี ประเทศเวียดนาม ระหว่างวันที่ 12-23 พฤษภาคม พ.ศ. 2565 คณะกรรมการโอลิมปิกแห่งประเทศไทยเป็นตัวแทนประเทศส่งทีมนักกีฬาทีมชาติเข้าร่วมแข่งขันทั้งหมด 888 คนใน 40 ชนิดกีฬา
ยาแน็ก รูแบ็ช

ยาแน็ก รูแบ็ช (เกิดวันที่ 24 ธันวาคม 1987) เป็นนักข่าว ผู้ผลิตสารคดี ผู้กำกับ และวล็อกเกอร์ชาวเช็กเกีย เขาเป็นที่รู้จักจากช่องยูทูบ "ออนิสต์ไกด์" ที่เขาทำขึ้นร่วมกับโฮนซา มิกุลกา  เพื่อนและตากล้อง ช่องยูทูบดังกล่าวให้ข้อมูลเคล็ดลับการท่องเที่ยว รวมถึงวิธีการหลีกเลี่ยงการหลอกลวงนักท่องเที่ยวและกับดักนักท่องเที่ยวในเมืองใหญ่ ๆ โดยเฉพาะปราก
ในปี 2016 นิตยสารฟอบส์ฉบับภาษาเช็กระบุให้รูแบ็ชเป็นหนึ่งใน "30 โปต 30": "ชาวเช็กอายุต่ำกว่า 30 ปีที่มีความสามารถมากที่สุด 30 คน" ในปี 2019 เขาได้รับรางวัล "#เปลี่ยนทาง " ("นกกระทานักข่าว" รางวัลนักข่าวอายุน้อยของการมอบรางวัลกาแร็ล ฮาวลีแช็ก โบโรฟสกี) สำหรับงานข่าวเชิงสืบสวนสอบสวนที่กล้าหาญของเขา หนังสือพิมพ์อังกฤษ "ดิอินดิเพนเดนต์" ยกให้เขาและโฮนซาเป็น "นักบุญองค์อุปถัมภ์แห่งการท่องเที่ยวในปราก"
ชีวิตช่วงต้น.
รูแบ็ชจบการศึกษาจากสถาบันภาพยนตร์มิโรสลัฟ โอนด์ฌีแช็ก ในปีแซ็ก และจากมหาวิทยาลัยโตมาช บาจา ในซลีน ยัน รูแบ็ช  บิดาของเขา เป็นคนในวงการผลิตรายการโทรทัศน์ 
อาชีพ.
ในปี 2006 รูแบ็ชเผยแพร่วิดีโอไวรัลในฐานะส่วนหนึ่งของดูโอชื่อ "นอยส์บราเดอส์"  คู่กับยินดรา มาลีก  นับตั้งแต่ปี 2006 เขามีส่วนร่วมกับ "สตรีม.แซแซ็ต"  ช่องโทรทัศน์ทางอินเทอร์เน็ตที่เขาได้สร้างสรรค์รายการที่ประสบความสำเร็จมากมายตลอดระยะเวลาหลายปี เช่น "ฮาวทูดูอิต" , "เอ็นบีเอ็น" , "ไลฟ์อินลักชัวรี" , "นครหลอกลวง ?"  และ "ปรากปะทะคนชั่ว"  ซึ่งเผยแพร่ในปี 2015 ในรายการนี้ เขาบันทึกเป็นสารคดีเกี่ยวกับปรากในฐานะนครของอาชญากรรมที่มีการจัดการอย่างเป็นระบบ เช่น เครือข่ายอาชญากรรมรถแท็กซี่ที่คิดค่าโดยสารแพงหลายเท่าจากค่าโดยสารปกติ นอกจากนี้เขายังเคยเป็นตากล้องให้กับรายการสารคดีสถาปัตยกรรม "เกเบรียนเวร์ซุส"  และ "ยีดโล แอ็ส.แอร์.โอ." 
ในปี 2018 เขาลาออกจากสตรีม.เซเซ็ตเพื่อเข้าร่วมกับแซ็ซนัมซปราวี  ช่องข่าวเช็กที่เพิ่งถือกำเนิดขึ้นใหม่ในเวลานั้นและเป็นช่องรายการของบริษัทสื่ออินเทอร์เน็ตสัญชาติเช็ก แซ็ซนัม.แซแซ็ต  ระหว่างปี 2018 ถึง 2019 เขายังเป็นผู้ดำเนินรายการและเป็นผู้เขียนบทของทอล์กโชว์ "ฟแซ็นตรู" ("อยู่ตรงกลาง")
"ออนิสต์ไกด์".
นับตั้งแต่ปี 2016 เขาได้เผยแพร่วิดีโอทางช่องยูทูบ "ออนิสต์ไกด์"  คู่กับโฮนซา มิกุลกา เพื่อนและช่างภาพ โดยเผยแพร่เป็นภาษาอังกฤษและบางครั้งเป็นภาษาเช็ก ช่องดังกล่าวมีเนื้อหาเกี่ยวกับเคล็ดลับการท่องเที่ยวสำหรับนักท่องเที่ยว โดยเฉพาะเคล็ดลับในการหลีกหนีกับดักนักท่องเที่ยวและการหลอกลวงนักท่องเที่ยวในหลายเมือง หลัก ๆ อยู่ในปราก นอกจากนี้ยังเคยถ่ายทำวิดีโอในเมืองอื่น ๆ ในประเทศเช็กเกีย เช่น แช็สกีกรุมโลฟ, ปาร์ดูบิตแซ และเบอร์โน รวมถึงประเทศอื่น ๆ เช่นในนครนิวยอร์ก, เคียฟ, เฮลซิงกิ และอินส์บรุค
ข้อมูลจากเดือนเมษายน 2022 ช่องยูทูบดังกล่าวมียอดผู้ติดตามมากกว่า 1 ล้านบัญชี และมียอดเข้าชมสะสมมากกว่า 47.5 ครั้ง วิดีโอจำนวนมากจากช่อง "ออนิสต์ไกด์" ถูกลบไปในเดือนมีนาคม 2021 จากข้อพิพาทเรื่องลิขสิทธิ์ ทั้งยาแน็ก รูแบ็ช และโฮนซา มิกุลกา เป็นลูกจ้างของแตแว แซ็ซนัม  จนถึงสิ้นปี 2020 และพวกเขาถ่ายทำวิดีโอเนื้อหาเดียวกันกับในช่องยูทูบเพื่อใช้เผยแพร่ทางโทรทัศน์ วิดีโอที่ส่งให้แก่แตแว แซ็ซนัม เผยแพร่นั้นเป็นภาษาเช็ก แต่มีเนื้อหาเดียวกันกับวิดีโอภาษาอังกฤษในยูทูบ และในวันที่ 2 ตุลาคม 2020 ทั้งคู่ได้ก่อตั้งช่องยูทูบภาคภาษาเช็กในชื่อ "กลุตซิสปราฮี"
เหตุกราดยิงซูเปอร์มาร์เก็ตในบัฟฟาโล

ในวันที่ 14 พฤษภาคม 2022 เกิดการกราดยิงหมู่ในซูเปอร์มาร์เก็ตของท็อปส์ในย่านคิงส์ลีย์ทางฝั่งตะวันออกของบัฟฟาโล รัฐนิวยอร์ก ส่งผลให้มีผู้เสียชีวิตสิบราย บาดเจ็บสามคน ในจำนวนนี้ 11 รายเป็นคนผิวดำ ผู้ก่อเหตุทำการถ่ายทอดสดการโจมตีผ่านทางทวิตช์ ผู้ถูกกล่าวหาว่าก่อเหตุคือ เพย์ทัน เอส. เกนดรอน (Payton S. Gendron) วัย 18 ปี และถูกฟ้องร้องด้วยความผิดฐานฆาตกรรมโดยไตร่ตรองไว้ก่อน (first-degree murder)
มีรายงานระบุว่าเกนดรอนเคยเขียนคำประกาศเจตนาระบุตนเองว่าเป็นผู้นิยมคนขาวสูงสุดและสนับสนุนทฤษฎีสมคบคิด "การแทนที่ครั้งใหญ่" ซึ่งมีใจความเหยียดสีผิว การโจมตีครั้งนี้ถูกเรียกว่าเป็นการก่อการร้ายโดยผู้ก่อการในประเทศ และกำลังถูกตรวจสอบในฐานะการก่อเหตุที่มีแรงจูงใจจากเชื้อชาติ
วัดสี่เหลี่ยม (จังหวัดสิงห์บุรี)

วัดสี่เหลี่ยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางระจัน อำเภอค่ายบางระจัน จังหวัดสิงห์บุรี ที่ดินที่ตั้งวัด มีเนื้อที่ 26 ไร่ 1 งาน 34 ตารางวา
เดิมคงเป็นวัดร้างไม่สามารถระบุปีที่ก่อสร้างได้ ชาวบ้านจะเรียกบริเวณนี้ตามลักษณะที่เห็นเป็นโคก แต่จากหลักฐานที่ปรากฎให้เห็นคาดว่าน่าจะเป็นวัดที่มีมาแต่สมัยกรุงศรีอยุธยาโดยดูจากขนาดอิฐและรูปแบบใบเสมาหินทรายสีแดงลายกระจัง ภายหลังตั้งเป็นวัดเมื่อวันที่ 2 กุมภาพันธ์ พ.ศ. 2400 วิหารเก่าแก่เป็นฐานเดิมและมีสระสี่เหลี่ยมภายในวัดและชาวบ้านได้ร่วมกันสร้างสำนักสงฆ์ เดิมจึงเรียกว่า วัดสระสี่เหลี่ยม จนได้บูรณะอุโบสถขึ้นมาใหม่ ต่อมาเรียกชื่อวัดสั้นลงเป็น "วัดสี่เหลี่ยม" ไม่มีการแต่งตั้งเจ้าอาวาสอย่างถาวรมาก่อนเลยกระทั่งเมื่อ พ.ศ. 2524 มีการแต่งตั้งเจ้าอาวาสมาปกครองได้แก่ พระอธิการพเยาว์ ปวิตฺโต มาปกครองวัด
อาคารเสนาสนะที่สำคัญ ได้แก่ วิหารสร้างเมื่อสมัยอยุธยา อุโบสถกว้าง 4.5 เมตร ยาว 13 เมตร สร้างเมื่อ พ.ศ. 2400 เป็นอาคารคอนกรีตเสริมเหล็ก ศาลาการเปรียญ กว้าง 18 เมตร ยาว 42 เมตร สร้างเมื่อ พ.ศ. 2543 เป็นอาคารไม้ทรงไทย ชั้นเดียว กุฏิสงฆ์ จำนวน 8 หลัง เป็นอาคารไม้ ศาลาอเนกประสงค์ กว้าง 11.4 เมตร ยาว 30 เมตร สร้างเมื่อ พ.ศ.2523 เป็นอาคารคอนกรีตเสริมเหล็ก และศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก 2 หลัง ปูชนียวัตถุที่สำคัญ ได้แก่ พระประธานประจำอุโบสถปางมารวิชัย ขนาดหน้าตักหว้าง 50 นิ้ว สูง 70 นิ้ว สร้างในสมัยอยุธยา และมีพระประธานประจำศาลาการเปรียญ ปางมาวิชัย ขนาดหน้าตักกว้าง 100 นิ้ว สูง 120 นิ้ว สร้างเมื่อ พ.ศ. 2540
วัดธรรมเสมา

วัดธรรมเสมา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองทูล อำเภอหนองไผ่ จังหวัดเพชรบูรณ์ มีพระปลัด อลงกรณ์ วรธมฺโม ดำรงตำแหน่งเจ้าอาวาส
วัดธรรมเสมาสร้างขึ้นเมื่อ พ.ศ. 2250 เดิมเรียก วัดโคก ได้รับพระราชทานวิสุงคามสีมาเมื่อ พ.ศ. 2280
ปูชนียวัตถุที่สำคัญของวัดคือ พระพุทธรูปโบราณศักดิ์สิทธิ์ องค์เจดีย์ศักดิ์สิทธิ์โบราณ ที่สร้างมาตั้งแต่สมัยกรุงศรีอยุธยา ทางวัดยังมีประเพณีก่อพระเจดีย์ทรายกลบธาตุ เป็นประเพณีอันเก่าแก่ของชาวเมืองเพชรบูรณ์ที่ได้จัดให้มีขึ้นทุกปีในวันแรม 14 ค่ำ เดือน 4 ของทุกปี ซึ่งตรงกับวันตรุษไทยและเพื่อทำบุญอุทิศให้กับบรรพบุรุษผู้ล่วงลับ
วัดกลาง (อำเภอเมืองบุรีรัมย์)

วัดกลาง หรือ วัดกลางบุรีรัมย์ เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองบุรีรัมย์ จังหวัดบุรีรัมย์ มีพระธรรมวชิรสุตาภรณ์ เป็นเจ้าคณะจังหวัดบุรีรัมย์ และเจ้าอาวาสวัดกลาง
วัดกลางตั้งวัดเมื่อ พ.ศ. 2320 ได้รับพระราชทานวิสุงคามสีมาเมื่อ พ.ศ. 2325 มีประวัติเล่าว่าสมัยกรุงธนบุรี เจ้าพระยามหากษัตริย์ศึก (พระบาทสมเด็จพระพุทธยอดฟ้าจุฬาโลกมหาราช) นำทัพไปปราบเจ้าเมืองนางรองซึ่งเป็นกบฏและได้หยุดพักทัพที่บริเวณนี้ซึ่งมีสระน้ำขนาดใหญ่อยู่ จึงโปรดเกล้าให้ยกวัดร้างเป็นวัดมีพระสงฆ์ให้ชื่อว่า วัดแปะใหญ่ ต่อมาในสมัยพระบาทสมเด็จพระจุลจอมเกล้าเจ้าอยู่หัวได้เปลี่ยนชื่อเป็น "วัดกลาง" ยกฐานะเป็นพระอารามหลวงแห่งแรกของบุรีรัมย์เมื่อ พ.ศ. 2533 เป็นที่ตั้งโรงเรียนพระปริยัติธรรม เป็นที่ตั้งศูนย์ศึกษาพระพุทธศาสนาวันอาทิตย์ เป็นศูนย์พุทธศาสตร์ หน่วยเผยแพร่ศีลธรรม 
อาคารเสนาสะที่สำคัญ มีอุโบสถ 1 หลัง ศาลาหอพระไตรปิฎก ที่ใช้เป็นสถานที่จัดกิจกรรมของสำนักงานวัฒนธรรมจังหวัด ภายในบริเวณวัดยังมี "สระสิงโต" เป็นสระน้ำโบราณซึ่งได้นำน้ำทูลเกล้าฯ ถวายในพระราชพิธีถือน้ำพิพัฒน์สัตยา เมื่อครั้งมีพระราชพิธีเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร ครบ 5 รอบ วันที่ 5 ธันวาคม พ.ศ. 2530
รี ชุน-ฮี

รี ชุน-ฮี (อักษรโรมัน: Ri Chun-hee, Ri Chun Hee และ Ri Chun Hui, /ɾi tsʰun çi/; เกิด 8 กรกฎาคม 1943) เป็นผู้ประกาศข่าวชาวเกาหลีเหนือของช่องโทรทัศน์กลางเกาหลี (เคซีทีวี) เธอเป็นที่รู้จักจากวิธีการอ่านข่าวของเธอที่เต็มไปด้วยอารมณ์และเผ็ดร้อน เคยมีการบรรยายลักษณะการอ่านข่าวของเธอไว้ว่า "ใส่อารมณ์", "คุกคามกลาย ๆ" และ "เกรี้ยวกราด"
ชีวิตช่วงต้นและการศึกษา.
รีเกิดเมื่อปี 1943 ในครอบครัวยากจนในทงช็อน จังหวัดคังว็อน ประเทศเกาหลีใต้ปกครองญี่ปุ่น รีจบการศึกษาด้านศิลปะการแสดงจากมหาวิทยาลัยการละครเวทีและภาพยนตร์เปียงยาง และได้รับการว่าจ้างเป็นผู้ประกาศข่าวให้แก่เคซีทีวี
อาชีพการงาน.
รีเริ่มทำงานออกโทรทัศน์ในปี 1971 และกลายมาเป็นผู้ประกาศข่าวหลักของช่องเคซีทีวี และปรากฏตัวทางโทรทัศน์อยู่เรื่อย ๆ นับตั้งแต่กลางคริสต์ทศวรรษ 1980 เป็นต้นมา เธอมีอาชีพการงานที่เคซีทีวียาวนานมากกว่าคนส่วนใหญ่ที่มักถูกปลดจากตำแหน่งระหว่างทำงาน แต่รีไม่เคยโดนอะไรเลยตลอดการทำงานของเธอ เธอประกาศเกษียณอายุจากงานอ่านช่าวในเดือนมกราคม 2012 และระบุกับสื่อของจีนว่าเธอจะหันไปทำงานเบื้องหลังและช่วยฝึกผู้ประกาศข่าวรุ่นใหม่ ๆ แทน "เดลีเทลิกราฟ" ของอังกฤษเคยระบุว่าเธอ "ได้รับความไว้วางใจให้ประกาศช่วงเวลาที่ยิ่งใหญ่ที่สุดของประวัติศาสตร์เกาหลีเหนือ" บ็อบ วุดเวิร์ด นักข่าวชาวอเมริกัน เปรียบเทียบเธอเป็นวอลเตอร์ ครองไคต์ แห่งเกาหลีเหนือ ในหนังสือเรื่อง "" ของเขาซึ่งตีพิมพ์ในปี 2018
รีออกจากการเกษียณงานของเธอเป็นครั้งคราวเพื่อประกาศข่าวสำคัญของเกาหลีเหนือ เธอเคยประกาศข่าวเรื่องการทดสอบระเบิดไฮโดรเจนของเกาหลีเหนือในเดือนมกราคม 2016 การโจมตีด้วยขีปนาวุธในเดือนกุมภาพันธ์ 2016 การทดสอบระเบิดนิวเคลียร์เดือนกันยายน 2016 เดือนกันยายน 2017 และการทดลองขีปนาวุธในเดือนพฤศจิกายน 2017 ไปจนถึงการประกาศการพักการทดลองขีปนาวุธนิวเคลียร์และขีปนาวุธข้ามทวีปในปี 2018 และการพบกันของคิม จ็อง-อึน กับดอนัลด์ ทรัมป์ ในเดือนมิถุนายน 2018 เมื่อ 15 เมษายน 2018 รีเป็นคนแรกที่ได้อ่านรายงานชื่อของรี ซ็อล-จู ภรรยาคิม จ็อง-อึน ว่าเป็น "สตรีหมายเลขหนึ่ง" เป็นครั้งแรก
ในปี 2022 คิม จ็อง-อึน ได้มอบบ้านพักหรูหราให้แก่รีและครอบครัว รวมถึงแก่บุคคลระดับบนคนอื่น ๆ ของเกาหลีเหนือ ในเปียงยาง
รูปแบบ.
ขณะรีประกาศข่าวทางการว่าด้วยการเสียชีวิตของคิม อิล-ซุง ในปี 1994 รีร้องไห้ระหว่างการออกอากาศ เมื่อเธอประกาศข่าวทางการว่าด้วยการเสียชีวิตของคิม จ็อง-อิล ในปี 2011 เธอก็กลั้นน้ำตาไว้ขณะออกอากาศเช่นกัน รีมักแต่งกายออกอากาศในชุดสูทแบบตะวันตกหรือในชุดโชซ็อน-อดแบบเกาหลี เธอได้รับชื่อเล่นว่า "นางชมพู" ("Pink Lady") และ "ผู้ประกาศข่าวเกาหลีเหนือคนนั้น" ("North Korean News Lady")
เทกพูทูเดอะลู

"เทกพูทูเดอะลู" ("ไปขี้ในส้วม") หรือเรียกย่อว่า "พูทูลู" (Poo2Loo) เป็นการรณรงค์ทางสื่อสังคมอินเดีย นำโดยยูนิเซฟเพื่อแก้ไขปัญหาการอุจจาระในที่เปิดในประเทศอินเดีย ต่อมากลายเป็นประเด็นตลกขบขันทางสื่อสังคมและสร้างความไม่พอใจในโลกออนไลน์
"เดอะไทมส์ออฟอินเดีย" รายงานว่าแนวคิดนี้เกิดขึ้นในเดือนมีนาคม 2013 หลังการประชุมว่าด้วยความสะอาดโดยยูนิเซฟอินเดียและไอไอที ส่วนหนึ่งของโครงการนิรมลภารัตอภิยันของรัฐบาลอินเดียที่เริ่มต้นในปี 1999 Poo2Loo ได้เรียกร้องให้ชาวอินเดีย "ปฏิญาณตน" และแสดงความสนับสนุนด้วยการลงนามในเรื่องราวร้องทุกข์ที่จะยื่นให้แก่ประณัพ มุขรจี ให้มีการแก้ไขปัญหาการถ่ายอุจจาระในที่เปิดอย่างจริงจัง
ศุภชัย สุวรรณอ่อน

ศุภชัย สุวรรณอ่อน (เกิด 9 พฤศจิกายน พ.ศ. 2532) ชื่อเล่น ปาล์ม เป็นนักแสดงและพิธีกรชาวไทย เป็นที่รู้จักกับบทบาท “ไทชิ“ จากละครซีรีส์ "ไรซิงซัน" เรื่อง "รอยฝันตะวันเดือด" (2557) อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
ศุภชัย สุวรรณอ่อน มีชื่อเล่นว่า ปาล์ม เกิดเมื่อวันที่ 9 พฤศจิกายน พ.ศ. 2532 จบการศึกษาประถมศึกษาจาก โรงเรียนสุขเจริญผล ระดับมัธยมศึกษาจาก โรงเรียนเตรียมอุดมศึกษาพัฒนาการ ระดับปริญญาตรีจาก คณะนิเทศศาสตร์ มหาวิทยาลัยกรุงเทพ ซึ่ง ปาล์ม ศุภชัย ได้เข้าพิธีอุปสมบททดแทนบุญคุณบุพการีพร้อมกับ ขุน ชานนท์ อักขระชาตะ ณ วัดพระราม 9 กาญจนาภิเษก เมื่อวันเสาร์ที่ 9 ธันวาคม พ.ศ. 2560 โดยได้รับฉายาทางธรรมว่า ปฺญญาชโย แปลว่า ผู้มีชัยชนะด้วยปัญญา
เข้าสู่วงการ.
ศุภชัยเข้าสู่วงการจากการแสดงโฆษณา ถ่ายแบบจนได้ร่วมแสดงในละครซีรีส์สะท้อนสังคม น้องใหม่ร้ายบริสุทธิ์ โดยรับบทเป็น ตะวันมา ในปี พ.ศ. 2555 ได้แสดงละครเรื่องแรกคือเรื่อง แรงเงา โดยรับบทเป็น แจ๊ค
ซูซา

ซูซา (/ˈsuːsə/; อักษรรูปลิ่ม: "šušinki"; "Šuš" ; "Šūšān"; กรีก: ; "Šuš"; เปอร์เซียกลาง: "Sūš", "Šūs"; "Çūšā") เป็นนครโบราณในเทือกเขาซากรอสตอนล่าง ตั้งอยู่ห่างจากแม่น้ำไทกริสไปทางตะวันออกราว ระหว่างแม่น้ำแคร์เฆกับแม่น้ำเดซในประเทศอิหร่าน ซูซาเป็นหนึ่งในเมืองที่สำคัญที่สุดในตะวันออกใกล้โบราณ เป็นราชธานีของจักรวรรดิเอแลมและจักรวรรดิอะคีเมนิด และเป็นศูนย์กลางทางยุทธศาสตร์ที่สำคัญในสมัยพาร์เธียและสมัยซาเซเนีย
พื้นที่โบราณคดีในปัจจุบันของซูซาประกอบด้วยเนินฝังศพสามเนิน ครอบคลุมพื้นที่ราวหนึ่งตารางกิโลเมตร เมืองชูชเป็นนครยุคใหม่ที่ตั้งอยู่ในซูซา ซูซายังได้รับการกล่าวถึงในหนังสือเอสเธอร์และเอกสารไบเบิลฉบับอื่น ๆ
แยฆชอล

แยฆชอล ("yaxčāl"; แปลว่า "หลุมน้ำแข็ง", แปลว่า "น้ำแข็ง" และ แปลว่า "หลุม") เป็นที่เก็บน้ำแข็งโบราณที่ทำงานในลักษณะเครื่องทำความเย็นแบบระเหย แยฆชอลประกอบด้วยโครงสร้างรูปคล้ายโดมสูงเหนือจากพื้นดินและพื้นที่ใต้ดินสำหรับเก็บของ โดยทั่วไปใช้เก็บน้ำแข็งและอาหารอื่น ๆ พื้นที่เก็บของใต้ดินจะหุ้มด้วยวัสดุฉนวนกันการเสียความร้อนที่ทำให้สามารถเก็บความเย็นได้ตลอดปี โครงสร้างโบราณเหล่านี้พบได้ในประเทศอิหร่านปัจจุบัน
แยฆชอลทำงานโดยที่โครงสร้างรูปกรวย/โดมสูงเหนือพื้นดินจะช่วยไล่อากาศร้อนออกไปทางรูเปิดด้านบน กระบวนการนี้เกิดขึ้นเรื่อย ๆ ทำให้อากาศภายในมีความเย็นลง แยฆชอลสร้างขึ้นจากปูนสอกันน้ำที่เรียกว่าซอรูจ ทำมาจากทราย ดินเหนียว ไข่ขาว หินปูน ขนแพะ และขี้เถ้าผสมกันในสัดส่วนเฉพาะ มีลักษณะเป็นฉนวนป้องกันการสูญความร้อนและกันน้ำ โดยในฐานของแยฆชอลจะก่อซอรูจไว้หนาอย่างน้อยสองเมตรเพื่อกันการสูญความร้อน
ในปัจจุบัน อิหร่าน อัฟกานิสถาน และทาจิกิสถานยังใช้ศัพท์ "แยฆชอล" เรียกตู้เย็นไฟฟ้าสมัยใหม่เช่นกัน
ดอชแคแซน

ดอชแคแซน ("Dāškasan") หรือ ดัชแคแซน  เป็นหมู่ถ้ำสามถ้ำทางทิศตะวันออกเฉียงใต้ของเมืองโซลทอนีเย ประเทศอิหร่าน ด้านนอกของถ้ำมีวิหารประติมากรรมหินแกะสลักนูนต่ำรูปมังกรจีนที่สร้างขึ้นโดยช่างฝีมือชาวจีนสี่คนตามดำริของจักรพรรดิเอิลซีทแห่งจักรวรรดิข่านอิลในช่วงต้นศตวรรษที่สิบสี่
ปีเอโตร กัชเชลลา

ปีเอโตร กัชเชลลา (2 กุมภาพันธ์ 1921 – 18 พฤษภาคม 2008) เป็นประติมากรชาวอิตาลี เป็นที่รู้จักจากผลงานประติมากรรมขนาดมหึมาในที่สาธารณะ เช่น "International Monument to the Victims of Fascism" ในค่ายกักกันเอาช์วิทซ์ 2-เบียร์เคอเนา ในประเทศโปแลนด์ (1957–1967) และสุสานใต้ดินของซิลวีโอ แบร์ลุสโกนี ในอาร์โกเร (คริสต์ทศวรรษ 1980)
อีโซลาเบลลา (ทะเลสาบมัจโจเร)

อีโซลาเบลลา  เป็นเกาะในหมู่เกาะบอร์โรเมโอในทะเลสาบมัจโจเรของประเทศอิตาลี ตั้งอยู่ห่างจากชายฝั่งเมืองสเตรซาออกไปในทะเลสาบ 400 เมตร เกาะมีความยาว 320 เมตร และกว้าง 400 เมตร บนเกาะประกอบด้วยวัง, สวนอิตาลี และหมู่บ้านชาวประมงขนาดเล็ก
ชื่อเดิมของเกาะคือ "ลีโซลาอินเฟรีโอเร" หรือ "อีโซลาดีซอตโต" บนเกาะเป็นที่ตั้งของหมู่บ้านชาวประมงจนกระทั่งปี 1632 การ์โลที่ 3 จากตระกูลบอร์โรเมโอเริ่มก่อสร้างวังให้แก่อีซาเบลลา ดัดดา ผู้เป็นภรรยา ซึ่งเป็นที่มาของชื่อใหม่ของเกาะ วังนี้รวมถึงสวนอิตาลีเป็นผลงานสร้างโดยอันเจโล กรีเวลลี ช่างชาวมิลาน
อากัมเบ

อากัมเบ (; โรมาจิ: "Akanbē") หรือ อักกัมเบ  เป็นการแสดงออกทางใบหน้าเชิงเย้ยหยันและแสดงออกถึงการเสียดสีของประเทศญี่ปุ่น กระทำด้วยการดึงเปลือกตาล่างลงเพื่อเผยให้เห็นเยื่อตาที่มีสีแดงให้ใครบางคนเห็น บ้างก็กระทำพร้อมกับการแลบลิ้นยื่นออกมา
"อากัมเบ" ปรากฏครั้งแรกในงานเขียนคาไต ทายามะ เรื่อง "อินากะเรียวชิ" ("ครูบ้านนอก") เมื่อ ค.ศ. 1909
มัสยิดเฟร์ฮัด-ปาชา

มัสยิดเฟร์ฮัด-ปาชา  หรือ มัสยิดเฟร์ฮาดิยา  เป็นมัสยิดในบันยาลูกา และหนึ่งในความสำเร็จที่ยิ่งใหญ่ที่สุดของสถาปัตยกรรมอิสลามแบบออตโตมันสมัยศตวรรษที่ 16 ในประเทศบอสเนียและเฮอร์เซโกวีนา มัสยิดถูกทุบทิ้งในปี 1993 ตามคำสั่งของทางการสาธารณรัฐเซิร์ปสกา ในภายหลังได้สร้างขึ้นใหม่และเปิดสู่สาธารณะอีกครั้งในวันที่ 7 พฤษภาคม 2016
มัสยิดสร้างขึ้นในปี 1579 จากการว่าจ้างของเฟร์ฮัด-ปาชา ซอกอลอวิช ผู้ว่าการเขตบอสเนียของจักรวรรดิออตโตมัน มีตำนานเล่าว่า เงินที่ใช้ในการก่อสร้างมัสยิดมาจากเงินที่ตระกูลเอาเอิร์สแพร์คจ่ายเพื่อแลกกับศีรษะที่ถูกตัดของแฮร์บาร์ทที่ 8 ฟ็อน เอาเอิร์สแพร์ค นายพลฮาพส์บวร์ค และเพื่อเป็นค่าไถ่ตัวบุตรชายของเขาหลังการรบที่พรมแดนโครเอเชียในปี 1575 ซึ่งเฟร์ฮัด-ปาชาได้ชัยชนะ
มัสยิดสร้างขึ้นตามแบบสถาปัตยกรรมออตโตมันคลาสสิก เป็นไปได้สูงว่าเป็นผลงานออกแบบโดยลูกศิษย์คนหนึ่งของมีมาร์ ซินัน ด้วยลักษณะที่คล้ายคลึงกันมากกับมัสยิดมูราดีเยในมานีซา ผลงานของซินันที่สร้างขึ้นในราวปี 1586
เอ็กซ์ตรีมฮาตส์

เอ็กซ์ตรีมฮาตส์  เป็นซีรีส์อนิเมะออริจินัลญี่ปุ่น ที่สร้างและเขียนโดย Masaki Tsuzuki ผู้สร้าง "สาวน้อยจอมเวท นาโนฮะ" และ "Dog Days" กำกับโดย Junji Nishimura และผลิดโดยเซเวนอาร์กส ออกอากาศตั้งแต่เดือนกรกฎาคมถึงกันยายน พ.ศ. 2565
การสร้างและการเผยแพร่.
โปรเจ็กต์ออริจินัลที่สร้างขึ้นโดย Masaki Tsuzuki ได้รับการประกาศเมื่อวันที่ 20 พฤษภาคม พ.ศ. 2564 ซึ่งต่อมาได้เปิดเผยว่าเป็นซีรีส์อนิเมะทางโทรทัศน์เมื่อวันที่ 10 กุมภาพันธ์ พ.ศ. 2565 Junji Nishimura จากสตูดิโอเซเวนอาร์กสทำหน้าที่กำกับอนิเมะ โดย Tsuzuki ทำหน้าที่เขียนบทและ First Call Music ทำหน้าที่แต่งเพลง Waki Ikawa เป็นผู้ออกแบบตัวละครออริจินัลในขณะที่ Issei Aragaki ปรับการออกแบบสำหรับแอนิเมชัน Aragaki และ Kana Hashidate รับหน้าที่หัวหน้าผู้กำกับแอนิเมชัน และ Shuichi Kawakami กับ Takuya Fujima เป็นคนร่างออกแบบตัวละครรอง อนิเมะออกอากาศตั้งแต่วันที่ 10 กรกฎาคม ถึงวันที่ 25 กันยายน พ.ศ. 2565 ทางช่อง Tokyo MX และ BS11 เพลงเปิดอนิเมะชื่อ "Infinite" ขับร้องโดย Miho Okasaki
โรงพยาบาลสุราษฎร์ธานี

โรงพยาบาลสุราษฎร์ธานี เป็นโรงพยาบาลหลักของจังหวัดสุราษฎร์ธานี ประเทศไทย ซึ่งได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งจัดอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์ และเป็นโรงพยาบาลในเครือคณะแพทยศาสตร์ มหาวิทยาลัยสงขลานครินทร์
ประวัติ.
แผนการก่อสร้างโรงพยาบาลในสุราษฎร์ธานีเริ่มขึ้นใน พ.ศ. 2484 ในช่วงสงครามโลกครั้งที่สอง ภายใต้เจตนารมณ์ที่จะยกระดับการให้บริการด้านสุขภาพในจังหวัดสุราษฎร์ธานี เนื่องจากในพื้นที่ดังกล่าวมีเพียงสถานีอนามัยเท่านั้น อย่างไรก็ตาม ก็ได้ล่าช้าออกไปเนื่องจากการรุกรานของญี่ปุ่นซึ่งอุบัติขึ้นเมื่อวันที่ 8 ธันวาคมของปีเดียวกัน อย่างไรก็ตาม เงินทุนก็ค่อย ๆ เพิ่มขึ้น และตัดสินใจว่าจะสร้างโรงพยาบาลในตำบลมะขามเตี้ย เนื่องจากการคมนาคมขนส่งที่ดี โดยเฉพาะอย่างยิ่งเนื่องจากที่ดินอยู่ติดกับทางหลวงสายหลักเข้าเทศบาลนครสุราษฎร์ธานี และสามารถเข้าถึงได้ง่ายจากสถานีรถไฟสุราษฎร์ธานี ซึ่งการก่อสร้างเริ่มขึ้นหลังสงครามใน พ.ศ. 2495 และโรงพยาบาลดังกล่าวเปิดในฐานะโรงพยาบาลสุราษฎร์ธานีเมื่อวันที่ 13 เมษายน พ.ศ. 2496 ด้วยจำนวน 25 เตียง กระทั่งใน พ.ศ. 2512 ด้วยจำนวนเตียง 170 เตียง ทางโรงพยาบาลได้พิจารณาว่าการศึกษาทางการแพทย์ที่โรงพยาบาลนั้นเป็นไปได้ รวมถึงได้มีการจัดตั้งโรงเรียนการพยาบาล
ตั้งแต่วันที่ 7 มกราคม พ.ศ. 2547 โรงพยาบาลนี้ได้เข้าร่วมโครงการร่วมผลิตแพทย์เพิ่มเพื่อชาวชนบท และเริ่มฝึกอบรมแพทย์ให้แก่คณะแพทยศาสตร์ มหาวิทยาลัยธรรมศาสตร์
มุก็อรนัศ

มุก็อรนัศ ("muqarnaṣ"; , "moqarnas") หรือในสถาปัตยกรรมอิหร่านเรียกว่า ออฮูพอย ("āhupāy") และในสถาปัตยกรรมสเปนเรียกว่า โมการาเบ  คือรูปแบบหนึ่งของโครงสร้างทรงโค้งประกอบส่วนตกแต่งที่พบในสถาปัตยกรรมอิสลาม มุก็อรนัศถือเป็นรูปแบบแรกเริ่มของสถาปัตยกรรมอิสลาม เป็นส่วนหนึ่งของสิ่งก่อสร้างอิสลามที่มีต้นกำเนิดในรัฐเคาะลีฟะฮ์อับบาซียะฮ์ โครงสร้างของมุก็อรนัศมีที่มาจากสกวินช์ บางครั้งในวรรณกรรมภาษาอังกฤษอาจเรียกมุก็อรนัศว่า "โครงสร้างทรงโค้งรูปรวงผึ้ง" (honeycomb vaulting) หรือ "โครงสร้างทรงโค้งรูปหินย้อย" (stalactite vaulting) หน้าที่ของมุก็อรนัศคือการสร้างพื้นที่เปลี่ยนผ่านให้เป็นไปอย่างกลมกลืนและมีการตกแต่งแทนที่จะปล่อยให้เป็นพื้นที่ว่างเปล่า โครงสร้างนี้ยังทำให้สามารถแยกส่วนหลักส่วนต่าง ๆ ของอาคารออกจากกัน และยังเป็นจุดเปลี่ยนผ่านระหว่างผนังห้องไปสู่เพดานรูปโดมเช่นกัน 
มุก็อรนัศมีความสำคัญมากในสถาปัตยกรรมอิสลามเนื่องจากรูปแบบที่วิจิตรงดงามนี้เป็นสัญลักษณ์แทนการรังสรรค์สากลของพระผู้เป็นเจ้า สถาปัตยกรรมมุก็อรนัศปรากฏในโดม, ทางเข้าครึ่งโดม, เอย์วอน และมุขโค้งด้านสกัด มุก็อรนัศสามารถแบ่งตามรูปแบบได้สองชนิดใหญ่ คือ แบบแอฟริกาเหนือ/ตะวันออกกลาง ซึ่งประกอบด้วยการวางรูปแบบชุดสามเหลี่ยมชี้ลงล่าง และแบบอิหร่าน ซึ่งประกอบด้วยชั้นส่วนที่เชื่อมต่อกัน
หออะษาน

หออะษาน, หออะซาน หรือ หอคอยสุเหร่า ("manārah"; , "goldaste";) เป็นหอคอยประเภทหนึ่งที่โดยทั่วไปสร้างเข้าไปในมัสยิดหรือสร้างติดกัน หออะษานมีหน้าที่หลายประการ แม้ว่าจะเป็นจุดสังเกตของมัสยิด แต่ชาวมุสลิมโดยทั่วไปก็ใช้เพื่อเรียกละหมาด ("อะษาน") หออะษานมีรูปแบบได้หลากหลายแตกต่างกันไปตามสถาปัตยกรรม ส่วนบนของหอมักประดับด้วยยอดรูปกรวยหรือโดม
เอย์วอน

เอย์วอน ("eyvān") หรือ อีวาน ("ʾīwān") คือโถงหรือพื้นที่รูปสี่เหลี่ยม โดยทั่วไปมีผนังสามด้าน ส่วนอีกด้านหนึ่งเปิดโล่ง มักคลุมด้วยโครงสร้างทรงโค้ง ซุ้มทางเข้าอย่างเป็นทางการเข้าสู่เอย์วอนเรียกว่า "พีชทอฆ"  ซึ่งเป็นศัพท์ภาษาเปอร์เซียที่ใช้เรียกช่องที่ต่อออกมาจากด้านหน้าของอาคารและโดยทั่วไปประดับประดาด้วยอักษรวิจิตรอิสลาม งานกระเบื้องเคลือบ และงานออกแบบเรขาคณิตอิสลาม "เอย์วอน" เป็นศัพท์ที่มีความหมายกว้าง ๆ จึงไม่ได้มีรูปแบบเฉพาะพิเศษ แต่มีความแตกต่างกันไปตามบริบท สถาปัตยกรรม และวัฒนธรรม
จูบสุดท้ายเพื่อนายคนเดียว

จูบสุดท้ายเพื่อนายคนเดียว  เป็นละครชุด ในปี 2562 นำแสดงโดย ตะวัน วิหครัตน์ (เต), ฐิติภูมิ เตชะอภัยคุณ (นิว), ศุภกร ศรีโพธิ์ทอง (ป๊อด), กวิน แคสกี้ (ฟลุ๊ค) และชยพล จุฑามาศ (เอเจ)
กำกับการแสดงโดยนพณัช ชัยวิมล (อ๊อฟ) และอำนวยการผลิตโดย จีเอ็มเอ็มทีวี ซีรีส์นี้เป็นหนึ่งในซีรีส์ทางโทรทัศน์สิบสามเรื่องสำหรับปี 2562 ที่เปิดตัวโดยจีเอ็มเอ็มทีวีในงาน "GMM 25 Fun Fact Stories 2019" เมื่อวันที่ 5 พฤศจิกายน 2561ออกอากาศทางช่อง จีเอ็มเอ็ม 25 และ เริ่มวันที่ 12 ตุลาคม 2562 และทุกวันเสาร์ เวลา 21:25 น. และออกอากาศย้อนหลังทางไลน์ทีวี เวลา 23:00 น. (ตามเวลาไทย)ซีรีส์เรื่องนี้ออกอากาศตอนสุดท้ายเมื่อวันที่ 28 ธันวาคม 2562
เรื่องย่อ.
เป็นเรื่องราวต่อจาก ซีรีส์ เรื่อง จูบให้ได้ถ้านายแน่จริง,พีท (ตะวัน วิหครัตน์) และ เก้า (ฐิติภูมิ เตชะอภัยคุณ) ทั้งคู่เลือกที่จะยังปิดบังความสัมพันธ์ของพวกเขากับครอบครัวอยู่ เมื่อน้องสาวของเก้ากำลังจะเข้าศึกษาต่อในระดับมหาวิทยาลัย ทำให้เก้าต้องช่วยแม่ในการทำงานหาเงินให้กับครอบครัว โดยเก้าเปิดสอนพิเศษให้กับนักเรียนชั้นมัธยมศึกษาตอนปลาย ผู้อำนวยการโรงเรียนที่แม่ของเก้าทำงานอยู่จึงอยากให้เก้าช่วยสอนพิเศษให้กับลูกชายของเขาที่ชื่อว่า นนท์ (ชยพล จุฑามาศ) เพราะได้ยินมาว่าเก้าเป็นครูสอนพิเศษที่ดี เมื่อพีทพบกับนนท์ พีทรู้สึกไม่ถูกชะตากับนนท์อย่างมากยิ่งรู้ว่านนท์เป็นลูกศิษย์ที่เก้ากำลังสอนอยู่ยิ่งกระตุ้นอาการหึงหวงของพีทมากขึ้น เกิดเป็นความเข้าผิดและบททดสอบความสัมพันธ์ของทั้งคู่
ส่วนซัน (ศุภกร ศรีโพธิ์ทอง) ได้บ่นให้ หมอก (กวิน แคสกี้) ที่พา เรน (ปลื้ม พงษ์พิศาล) น้องชายของเขาไปเสี่ยงอันตรายมากมาย ทำให้ซันยื่นคำขาดให้หมอกเข้ามาทำงานที่ร้านกาแฟของเขา ระหว่างที่ทั้งคู่ใกล้ชิดกันมากขึ้นเพราะทำงานที่เดียวกัน ทำให้เกิดความสัมพันธ์ และความสับสนในความรู้สึกของทั้งคู่
นักแสดงและบทบาท.
ด้านล่างนี้คือรายชื่อนักแสดงและบทบาทที่ได้รับ :
เรตติง.
การจัดแฟนมีตติ้ง.
ในวันที่ 24 ธันวาคม พ.ศ. 2562 ทางจีเอ็มเอ็มทีวีได้ประกาศจัดงานแฟนมีตติ้งในชื่อ "POLCA The Journey: Tay & New 1st Fan Meeting in Thailand" ที่จะจัดขึ้นในวันที่ 20 มีนาคม พ.ศ. 2563 ที่แจ้งวัฒนะ ฮอลล์ เซ็นทรัลพลาซา แจ้งวัฒนะ นำโดยนักแสดงหลักจากเรื่อง จูบสุดท้ายเพื่อนายคนเดียว อย่างไรก็ตามเนื่องความกังวลด้วยการระบาดของโรคติดเชื้อไวรัสโคโรนา 2019 งานดังกล่าวจึงถูกเลื่อนออกไปถึงสองครั้ง โดยครั้งแรกถูกเลื่อนมายังวันที่ 1 สิงหาคม พ.ศ. 2563 และครั้งที่สองวันที่ 28 พฤศจิกายน พ.ศ. 2563 และหนึ่งเดือนก่อนการจัดแฟนมีตติ้งใหม่ ทางจีเอ็มเอ็มได้ออกมาประกาศในวันที่ 21 ตุลาคม พ.ศ.2563 ว่าจะเลื่อนกำหนดการมาเป็นวันที่ 20 กุมภาพันธ์ พ.ศ. 2564 โดยแฟนคลับต่างชาติสามารถรับชมผ่านแอปพลิเคชันวีไลฟ์ ได้ในวันเดียวกัน และการมีการเปลี่ยนสถานที่จัดงงานมาเป็นยูเนี่ยน ฮอลล์ ของ ยูเนี่ยน มอลล์ และถูกเลื่อนอีกครั้งมาเป็นวันที่ 25 มิถุนายน พ.ศ. 2565 ซึ่งจะถูกจัดแสดงที่ แจ้งวัฒนะ ฮอลล์ เซ็นทรัลพลาซา แจ้งวัฒนะ
เรตติงรายการโทรทัศน์ไทย.
ในตารางด้านล่างนี้ สีน้ำเงิน แสดงถึงเรตติงที่ต่ำที่สุด และ สีแดง แสดงถึงเรตติงที่สูงที่สุด
<templatestyles src="การอ้างอิง/styles.css"/>^1 ค่าเฉลี่ยมรวมมาจากค่าเฉลี่ยรายตอนนำมารวมกัน
การเดินทางของเพร์รี

การเดินทางของเพร์รี  เป็นการเดินทางทางการทูตและการทหารระหว่างปี ค.ศ. 1853 - 1854 ไปยังรัฐบาลโชกุนโทกูงาวะ ซึ่งเกี่ยวข้องกับการเดินทางสองครั้งโดยเรือรบของกองทัพเรือสหรัฐ มีเป้าหมายในการสำรวจ รวมถึงการสถาปนาความสัมพันธ์ทางการทูตและการเจรจาข้อตกลงทางการค้ากับนานาประเทศในภูมิภาค การเปิดการติดต่อกับรัฐบาลญี่ปุ่นถือเป็นความสำคัญลำดับต้น ๆ ของการสำรวจนี้ และเป็นหนึ่งในเหตุผลสำคัญที่ทำให้การสำรวจนี้เกิดขึ้น
การเดินทางอยู่ภายใต้การบัญชาการของ พลเรือจัตวา แมทธิว ซี. เพร์รี ภายใต้คำสั่งจาก ประธานาธิบดี มิลลาร์ด ฟิลล์มอร์ มีเป้าหมายหลักคือการบังคับให้ยุตินโยบายการปิดประเทศของญี่ปุ่นที่มีมาอย่างยาวนานกว่า 220 ปี และเปิดท่าเรือของญี่ปุ่นเพื่อการค้ากับอเมริกาผ่านการเจรจาต่อรองด้วยเรือปืนหากจำเป็น การเดินทางของเพร์รีนำไปสู่การสถาปนาความสัมพันธ์ทางการทูตระหว่างญี่ปุ่นกับมหาอำนาจตะวันตกโดยตรง และในที่สุดก็นำไปสู่การล่มสลายในการปกครองโดยรัฐบาลโชกุนโทกูงาวะ และเกิดการการฟื้นฟูพระราชอำนาจของจักรพรรดิหลังจากนั้น เส้นทางการค้าของญี่ปุ่นที่ขยายตัวอย่างรวดเร็วได้นำคตินิยมศิลปะญี่ปุ่นไปสู่สังคมโลกซึ่งวัฒนธรรมญี่ปุ่นในแง่มุมต่าง ๆ มีอิทธิพลต่อศิลปะในยุโรปและอเมริกา
ปูมหลัง.
การค้าที่เพิ่มขึ้นระหว่างอเมริกาและจีน และการมีอยู่ของนักล่าวาฬ ชาวอเมริกันนอกชายฝั่งของญี่ปุ่น และการรวมกลุ่มของมหาอำนาจยุโรปในเอเชีย ล้วนเป็นปัจจัยสนับสนุนในการตัดสินใจของประธานาธิบดีฟิลมอร์ให้ส่งคณะเดินทางไปยังญี่ปุ่น ในช่วงต้นศตวรรษที่ 19 นโยบายปิดประเทศของญี่ปุ่นกำลังถูกท้าทายมากขึ้นเรื่อยๆ ในปี ค.ศ. 1844 พระเจ้าวิลเลิมที่ 2 แห่งเนเธอร์แลนด์ ได้ส่งพระราชหัตถเลขาเรียกร้องให้ญี่ปุ่นยุตินโยบายปิดประเทศด้วยพระองค์เอง ก่อนที่การเปลี่ยนแปลงจะถูกบังคับจากโลกภายนอก ระหว่างปี ค.ศ. 1790 ถึง ค.ศ. 1853 เรือสหรัฐอย่างน้อยยี่สิบเจ็ดลำ (รวมถึงเรือรบสามลำ) ได้ไปเยือนญี่ปุ่น
มีการพบเห็นการบุกรุกน่านน้ำญี่ปุ่นโดยเรือต่างประเทศเพิ่มขึ้น และสิ่งนี้นำไปสู่การอภิปรายภายในอย่างมากในญี่ปุ่นเกี่ยวกับวิธีที่ดีที่สุดในการรับมือกับภัยคุกคามต่ออำนาจอธิปไตยทางเศรษฐกิจและการเมืองของญี่ปุ่น ในเดือนพฤษภาคม ค.ศ. 1851 ดาเนียล เว็บสเตอร์ รัฐมนตรีว่าการกระทรวงการต่างประเทศสหรัฐ ได้อนุญาตให้ พลเรือจัตวา จอห์น เอช. ออลิค ผู้บัญชาการกองเรืออินเดียตะวันออกของอเมริกา ส่งลูกเรือชาวญี่ปุ่นที่เรืออับปางจำนวน 17 คน ซึ่งพำนักอยู่ในซานฟรานซิสโกกลับญี่ปุ่น ซึ่งอาจเปิดโอกาสให้มีความสัมพันธ์ทางการค้ากับญี่ปุ่น
เฮลอินเอเซล (2022)

เฮลอินเอเซล 2022  เป็นงานมวยปล้ำอาชีพประจำปีครั้งที่ 14 ที่กำลังจะมาถึงซึ่งผลิตโดย ดับเบิลยูดับเบิลยูอี จัดขึ้นสำหรับนักมวยปล้ำจาก ดับเบิลยูดับเบิลยูอี รอว์ และ ดับเบิลยูดับเบิลยูอี สแมคดาวน์ ออกอากาศแบบจ่ายเมื่อรับชมทั่วโลกและสามารถสตรีมผ่าน Peacock ในสหรัฐอเมริกาและดับเบิลยูดับเบิลยูอี เน็ตเวิร์คในต่างประเทศ โดยจัดขึ้นในวันอาทิตย์ที่ 5 มิถุนายน ค.ศ. 2022 ที่ ออลล์สเตตอะรีนา ในเมืองโรสมอนท์ ชานนครชิคาโก รัฐอิลลินอยส์
งานสร้าง.
เนื้อเรื่อง.
หลังจาก โคดี โรดส์ เอาชนะ เซท โรลลินส์ ทั้งในศึก เรสเซิลเมเนีย ครั้งที่ 38 และเรสเซิลเมเนียแบคแลช โรดส์ก็ได้รับสิทธิ์ปล้ำชิงแชมป์ United States Championship กับ เธียรี เมื่อวันจันทร์ที่ 9 พฤษภาคม ค.ศ. 2022 ในศึก รอว์ ระหว่างการปล้ำ โรลลินส์ออกมาทำร้ายโรดส์ ทำให้โรดส์ชนะฟาวล์ ในสัปดาห์ต่อมา โรดส์ออกมาท้าทายโรลลินส์ในการปล้ำอีกแมตช์ คราวนี้อยู่ใน เฮลอินเอเซล แมตช์ ซึ่งโรลลินส์ตอบตกลง
ในวันจันทร์ที่ 25 เมษายน ค.ศ. 2022 ในศึก รอว์ อาซูกะ ได้ทำการเซอร์ไพรส์ด้วยการหวนคืนสังเวียนอีกครั้งหลังจากได้รับบาดเจ็บไป 9 เดือน แอดัม เพียร์ซ ให้โอกาส อาซูกะ เผชิญหน้ากับ บิแอนกา บีแลร์ ในการปล้ำชิงแชมป์ Raw Women's Championship ในวันจันทร์ที่ 9 พฤษภาคม 2022 ในศึก รอว์ แต่การปล้ำจบลงโดยไม่มีการตัดสินหลังจากที่ เบกกี ลินช์ ออกมาทำร้ายทั้งคู่ ในสัปดาห์ต่อมา อาซูกะ เอาชนะ ลินช์ ทำให้ได้สิทธิ์ในการเผชิญหน้ากับ บิแอนกา บีแลร์ ในการชิงแชมป์ Raw Women's Championship ในศึก เฮลอินเอเซล ในวันจันทร์ที่ 23 พฤษภาคม ค.ศ. 2022 ในศึก รอว์ ลินช์ได้รับโอกาสอีกครั้งในการเผชิญหน้ากับอาซูกะด้วยกติกาเพิ่มเติมว่าหากลินช์ชนะ เธอก็จะถูกเพิ่มเข้าสู่การปล้ำชิงแชมป์ในศึก Hell in a Cell ลินช์เอาชนะอาซูกะได้ดังนั้นการปล้ำชิงแชมป์จึงกลายเป็นการปล้ำแบบสามเส้า
ในศึก เรสเซิลเมเนีย ครั้งที่ 38 บ็อบบี แลชลีย์ เอาชนะ โอมอส ต่อมาในวันจันทร์ที่ 4 เมษายน ในศึก รอว์ ผู้จัดการของ แลชลีย์ คือ ผู้เล่นทรงคุณค่า (MVP) ได้หักหลัง แลชลีย์ และร่วมมือกับ โอมอส ซึ่งเอาชนะ แลชลีย์ ในศึก WrestleMania Backlash ด้วยความช่วยเหลือจาก MVP จากนั้น Lashley เอาชนะ Omos ในการแข่งขันกรงเหล็กเมื่อ Omos เหวี่ยง Lashley ผ่านกรง ทำให้ แลชลีย์ เป็นฝ่ายชนะโดยการเดินออกจากกรงในวันจันทร์ที่ 16 พฤษภาคม ในศึก Raw ในสัปดาห์ต่อมา โดยที่ Lashley ต้องการยุติศึกระหว่างพวกเขา เขาจึงได้ท้าทาย MVP ในการปล้ำที่ผู้ชนะจะเลือกกติกาการปล้ำของเขากับ Omos ในศึก Hell in a Cell ด้วยความช่วยเหลือของ Omos ทำให้ MVP เอาชนะ Lashley ด้วยการนับ Omos และ MVP ตัดสินใจว่ากติกาในศึก Hell in a Cell จะเป็นการปล้ำแบบแฮนดิแคป 2 รุม 1 โดยที่ Omos และ MVP จะเผชิญหน้ากับ Lashley
ควันหลง.
รอว์.
โคดี โรดส์ เปิดตอนของ รอว์ ในคืนต่อมาและบอกว่าในที่สุดเขาก็ทำกับ Seth "Freakin" Rollins สำเร็จแล้ว แม้จะนัดผ่าตัดกล้ามเนื้อหน้าอกขาดในวันพุธ เขาบอกใบ้ว่าจะชนะการปล้ำ Money in the Bank ในศึก มันนีอินเดอะแบงก์ ที่จะเกิดขึ้น จากนั้นโรลลินส์ก็ขัดจังหวะและบอกว่าเขายังคงไม่ชอบโรดส์ แต่โรดส์ควรได้รับความเคารพจากเขา โรลลินส์ออกจากสังเวียน แต่ในขณะที่โรดส์กำลังจะออกไป โรลลินส์ก็ทำร้ายโรดส์จากด้านหลังด้วยค้อนขนาดใหญ่ และทำร้ายโรดส์ต่อไปจนกระทั่งผู้ตัดสินและเจ้าหน้าที่ของ WWE ต้องเข้ามาแยก
อาชญากรรมสงครามระหว่างการรุกรานยูเครนโดยรัสเซีย

นับตั้งแต่ที่รัสเซียเริ่มรุกรานยูเครนใน พ.ศ. 2565 ทางการและกองทัพรัสเซียถูกกล่าวหาว่าก่ออาชญากรรมสงครามโดยเจตนาโจมตีต่อเป้าหมายพลเรือน และการโจมตีพื้นที่ที่มีประชากรอาศัยอยู่หนาแน่นโดยไม่เลือก กองทัพรัสเซียถูกกล่าวหาว่าทำให้ประชากรพลเรือนต้องได้รับภยันตรายที่ไม่จำเป็นและไม่ได้สัดส่วนโดยใช้กระสุนบรรจุระเบิดพวง ซึ่งเป็นอาวุธที่ 110 รัฐห้ามใช้ เพราะเป็นอันตรายทันทีและในระยะยาวต่อพลเรือน และโดยการยิงอาวุธระเบิดอื่นที่มีผลเป็นวงกว้าง เช่น ระเบิดที่ทิ้งจากอากาศ ขีปนาวุธ กระสุนปืนใหญ่หนัก และจรวดที่ยิงคราวละหลาย ๆ ลูก ผลของการโจมตีของกองทัพรัสเซียคือความเสียหายหรือการทำลายล้างซึ่งอาคารพลเรือน รวมทั้งบ้านเรือน โรงพยาบาล โรงเรียน โรงไฟฟ้านิวเคลียร์ อาคารประวัติศาสตร์และโบสถ์ ผู้เชี่ยวชาญกฎหมายระหว่างประเทศยังระบุว่ามีหลักฐานที่บ่งชี้ว่ารัสเซียกำลังพุ่งเป้าไปยังโรงพยาบาลของยูเครนทั่วประเทศอย่างเจตนา
ข้อมูล ณ วันที่ 28 เมษายน พบว่าการรุกรานนี้ทำให้มีผู้เสียชีวิตเป็นพลเรือนอย่างน้อย 2,829 คน และมีผู้ได้รับบาดเจ็บอีกอย่างน้อย 3,180 คน
"เดอะการ์เดียน" รายงานว่า หลังรัสเซียถอนกำลังออกจากพื้นที่ทางเหนือของกรุงเคียฟ มี "หลักฐานกองพะเนิน" ถึงการข่มขืนกระทำชำเรา ทรมานและการประหารชีวิตอย่างรวบรัดต่อพลเรือนยูเครนโดยกองทัพรัสเซีย มีการกล่าวหาว่าพลเรือนยูเครนถูกบังคับเนรเทศจากมารีอูปอลในการควบคุมของรัสเซียไปยังประเทศรัสเซีย รวมทั้งเด็ก มีความรุนแรงทางเพศอย่างเป็นระบบและขนานใหญ่ และมีการฆ่าพลเรือนยูเครนโดยกองกำลังรัสเซียโดยเจตนา ปลายเดือนมีนาคมหลังยูเครนยึดเมืองบูชาซึ่งอยู่ทางเหนือของกรุงเคียฟคืนได้ มีการพบหลักฐานว่ามีการสังหารหมู่โดยกองกำลังรัสเซีย รวมทั้งการทรมานและการฆ่าโดยเจตนา ตำรวจกรุงเคียฟระบุว่าพบศพพลเรือนกว่า 900 ศพในภูมิภาคเคียฟหลังกองกำลังรัสเซียถอยออกไป ซึ่งส่วนใหญ่ถูกประหารชีวิตอย่างรวบรัด และคณะผู้แทนเฝ้าสังเกตสิทธิมนุษยชนของสหประชาชาติในยูเครนจดบันทึกการฆ่าพลเรือนอย่างไม่ชอบด้วยกฎหมาย 50 คนในบูชา ในเดือนแรกของการรุกราน คณะผู้แทนฯ ยังได้จดบันทึกการกักขังนักหนังสือพิมพ์ นักเคลื่อนไหว และข้าราชการยูเครนโดยพลการในดินแดนที่รัสเซียยึดครอง
ในวันที่ 2 มีนาคม อัยการศาลอาญาระหว่างประเทศ (ICC) เปิดการสอบสวนสมบูรณ์ต่อข้อกล่าวหาอาชญากรรมสงคราม อาชญากรรมต่อมนุษยชาติหรือการล้างเผ่าพันธุ์ในอดีตและปัจจุบันที่ก่อในประเทศยูเครนโดยผู้ใดตั้งแต่วันที่ 21 พฤศจิกายน 2556 เป็นต้นไป ตั้งวิธีการออนไลน์เพื่อให้บุคคลเสนอหลักฐานเพื่อเริ่มติดต่อกับผู้สอบสวน และส่งทีมผู้สอบสวน นักกฎหมายและบุคลากรอาชีพอื่นไปยังยูเครนเพื่อเริ่มเก็บหลักฐาน ยูเครนและรัสเซียไม่เป็นภาคีของธรรมนูญกรุงโรมซึ่งเป็นเอกสารกฎหมายที่ก่อตั้ง ICC แต่ยูเครนยอมรับเขตอำนาจของ ICC เมื่อมีการลงนามในปฏิญญาตั้งแต่ปี 2556 และ 2557 มีหน่วยงานระหว่างประเทศอิสระอื่นอีก 2 แห่งที่กำลังสอบสวนการละเมิดสิทธิมนุษยชนและกฎหมายมนุษยธรรมระหว่างประเทศในพื้นที่ ได้แก่ คณะกรรมการสอบสวนเรื่องยูเครนระหว่างประเทศ ซึ่งก่อตั้งโดยคณะมนตรีสิทธิมนุษยชนแห่งสหประชาชาติเมื่อวันที่ 4 มีนาคม และคณะผู้แทนเฝ้าสังเกตสิทธิมนุษยชนของสหประชาชาติในยูเครน ซึ่งก่อตั้งโดยสำนักงานข้าหลวงใหญ่สิทธิมนุษยชนสหประชาชาติ ปลายเดือนมีนาคม อัยการสูงสุดของยูเครนแถลงว่าอัยการยูเครนได้รวบรวมหลักฐาน "คดีอาชญากรรมสงครามที่เป็นไปได้" 2500 คดี และ "ผู้ต้องสงสัยหลายร้อยคน" ในวันที่ 7 เมษายน 2565 สหประชาชาติระงับสมาชิกภาพคณะมนตรีสิทธิมนุษยชนฯ ของรัสเซีย
เจ็ดสามศูนย์ (การจราจร)

เจ็ดสามศูนย์ (Nana-San-Maru) คือวันที่ประเทศญี่ปุ่นในภูมิภาคของจังหวัดโอกินาวะเปลี่ยนการจราจรซ้ายมือและขวามือเป็นขวามือมีผลบังคับใช้เมื่อวันที่ 30 กรกฎาคม ปี 1978
ภาพรวม.
เดิมทีจังหวัดโอกินาวะขับรถทางด้านซ้ายมือของถนนเช่นเดียวกับส่วนอื่น ๆ ในญี่ปุ่นอย่างไรก็ตาม หลังความพ่ายแพ้ของญี่ปุ่นในช่วงสงครามโลกครั้งที่ 2 จังหวัดก็ตกอยู่ภายใต้การควบคุมของสหรัฐอเมริกาและในวันที่ 24 มิถุนายน พ.ศ. 2488 ถูกสั่งให้มีการขับรถชิดขวา แม้ว่าโอกินาวะจะกลับสู่การควบคุมของญี่ปุ่นในปี 1972 ก็ยังคงมีการสัญจรไปมาอยู่ทางด้านขวาเป็นเวลาหกปีอันเนื่องมาจากความล่าช้าในการส่งร่างกฏหมายไปยังประเทศญี่ปุ่นและความล่าช้าอันเนื่องมาจากงานมหกรรมในปี 1975 อย่างไรก็ตามตามอนุสัญญาเวียนนาว่าด้วยการจราจรบนถนนที่จำกัดแต่ละประเทศให้มีทิศทางการจราจรเพียงทิศทางเดียวการจราจรทั้งหมดในจังหวัดได้เปลี่ยนกลับไปเป็นการขับรถทางด้านซ้ายในวันที่ 30 กรกฎาคม พ.ศ. 2521 และเป็นสถานที่เดียวเพียงไม่กี่แห่งที่มีการเปลี่ยนแปลงจากการจราจรทางขวาเป็นซ้ายในปลายศตวรรษที่ 20 ชาวญี่ปุ่นในจังหวัดโอกินาวะมักจะเรียกการขับรถดังกล่าวว่า 729 ก่อนวันที่จะมีการเปลี่ยนการขับรถจากขวามือเป็นซ้ายมือ
จูเลีย เดมป์ซีย์

ภคินีจูเลีย เดมป์ซีย์ (14 พฤษภาคม 1856 – 29 มีนคาม 1939) หรือชื่อบวช ซิสเตอร์ แมรี โจเซฟ  เป็นภคินี, พยาบาล และผู้ดูแลโรงพยาบาลชาวอเมริกัน
ประวัติ.
จูเลีย เดมป์ซีย์เกิดที่เมืองซาลามังคา รัฐนิวยอร์ก เมื่อ 14 พฤษภาคม 1856 เป็นหนึ่งในบุตรธิดาหกคนของครอบครัว ครอบครัวย้ายไปอยู่ที่รอเชสเตอร์ รัฐมินนิโซตา ตั้งแต่เธอยังเป็นเด็ก เธอสาบานตนเข้าเป็นสมาชิกของคณะซิสเตอร์นักบุญฟรานซิสแห่งรอเชสเตอร์ รัฐมินนิโซตาในปี 1878 และเข้ารับการฝึกวิชาชีพครูขณะเป็นสามเณรี เดมป์ซีย์รับนามว่าซิสเตอร์แมรี โจเซฟ (Sister Mary Joseph) และสอนอยู่ที่นั้นเป็นเวลาสิบสองปีก่อนเดินทางกลับมายังรอเชสเตอร์เพื่อช่วยเหลืองานในโรงพยาบาลเซนต์แมรีส์ที่พึ่งสร้างใหม่เมื่อปี 1890 ซิสเตอร์ได้รับการฝึกวิชาชีพโดยพยาบาลคนเดียวในเมืองและกลายมาเป็นหัวหน้าพยาบาลและเป็นผู้ช่วยศัลยแพทย์ให้กับคุณหมอวิลเลียม เจ. เมโย หนึ่งในผู้ร่วมก่อตั้งเมโยคลินิก เมโยเคยเขียนถึงซิสเตอร์ไว้ว่า "เธอเป็นพยาบาลที่เยี่ยมยอด ถึงแม้จะไม่เคยได้รับการฝึกวิชาชีพมาโดยเฉพาะ" เธอเป็นผู้ช่วยศัลยแพทย์จนถึงปี 1915 ที่ซึ่งเธอขึ้นมาเป็นผู้อำนวยการโรงพยาบาลในปี 1892 จนถึงปี 1939 เธอก่นั้งสถาบันฝึกพยาบาลโรงพยาบาลเซนต์แมรีส์ในปี 1906 เพื่อช่วยปัญหาการขาดแคลนพยาบาล เธอเสียชีวิตในวันที่ 29 มีนาคม 1939 ที่โรงพยาบาลเซนต์แมรีส์
ลักษณะปรากฏทางการแพทย์ที่ตั้งชื่อตามเธอ เรียกว่า "ตุ่มซิสเตอร์แมรี โจเซฟ" หมายถึงตุ่ม (nodule) ที่คลำได้ (palpable) ปูดเข้าไปในสะดือ อันเป็นผลจากเมทาสทาซิสของมะเร็ระยะลุกลามในเพลวิส และ ช่องท้อง ซิสเตอร์สร้างเรียกให้เมโยเกิดความสนใจเกี่ยวกับตุ่มนี้ และเขาได้เผยแพร่บทความเกี่ยวกับตุ่มนี้ในปี 1928 อย่างไรก็ตาม ชื่อตุ่มที่ตั้งตามซิสเตอร์นั้นตั้งขึ้นในปี 1949 โดยแฮมิลทัน ไบลีย์
อัางอิง.
<templatestyles src="Reflist/styles.css" />
ตัช-ราบัต

ตัช-ราบัต  เป็นสถานีคาราวานทำจากหินอายุราวศตวรรษที่ 15 ที่ได้รับการอนุรักษ์อย่างดี ตั้งอยู่ที่ความสูง 3,200 เมตรจากระดับน้ำทะเล ในอำเภออัต-บาชือ จังหวัดนารึน ประเทศคีร์กีซสถาน
ทำเลที่ตั้งของตัช-ราบัตมีทะเลสาบชาตือร์-เกิลและช่องเขาโตรูการ์ตอยู่ทางทิศใต้ และมีซากป้อมปราการโกโชยโกร์โกนอยู่ทางทิศเหนือ ปัจจุบัน ผู้ดูแลของตัช-ราบัตเปิดให้นักท่องเที่ยวสามารถขี่ม้าและพักแรมในเยิร์ตที่ตั้งอยู่ไม่ไกลจากตัช-ราบัต กิจกรรมนี้เปิดให้บริการตลอดเดือนพฤษภาคมถึงกันยายน 
ประวัติศาสตร์.
ในปี 1888 นีโคไล ลโววิช เซลันด์ แพทย์และนักเดินทางชาวรัสเซีย เสนอว่าอาคารนี้เคยเป็นอารามของศาสนจักรเนสตอเรียสหรือศาสนาพุทธมาก่อน จนกระทั่งการวิจัยซึ่งสถาบันประวัติศาสตร์แห่งบัณฑิตยสถานวิทยาศาสตร์คีร์กีซดำเนินการในช่วงปลายทศวรรษ 1970 ถึงต้นทศวรรษ 1980 ได้ข้อสรุปว่าตัช-ราบัตเดิมทีสร้างขึ้นเพื่อเป็นอารามของศาสนจักรเนสตอเรียสในศตวรรษที่ 10 ถึงแม้จะไม่ปรากฏโบราณวัตถุที่สนับสนุนข้อเสนอนี้ และพบว่าต่อมาได้ใช้เป็นอารามในศาสนาพุทธเนื่องจากจารึกและโบราณวัตถุที่ค้นพบมีลักษณะพุทธ ประกอบกับข้อเท็จจริงว่าในช่วงเวลาเดียวกันนี้ผู้อยู่อาศัยในพื้นที่เป็นพุทธศาสนิกชนเช่นกัน
สถาปัตยกรรม.
อาคารประกอบด้วยห้อง 31 ห้อง รวมโถงหลัก ห้องทั้งหมดเป็นรูปทรงโดม มีการเปลี่ยนถ่ายจากโครงรูปสี่เหลี่ยม (quadrangular frame) สู่โครงสร้างโดมโดยใช้สกวินช์ ตัช-ราบัตสร้างขึ้นมาจากหินบดบนปูนก่อดินเหนียวทั้งหมด โดยใช้ปูนก่อยิปซัมเชื่อมข้อต่อต่าง ๆ เข้าด้วยกัน หนึ่งในห้องที่อยู่ไกลที่สุดยังมีหลุมลึกที่พื้น ซึ่งเป็นไปได้ว่าเป็นบ่อน้ำ
นิคมโรคเรื้อน

นิคมโรคเรื้อน  เป็นสถานที่สำหรับกักตัวผู้ป่วยโรคเรื้อนในประวัติศาสตร์ คำภาษาอังกฤษว่า ซึ่งมาจากชื่อของนักบุญลาซารัสในไบเบิลยังนำมาใช้เรียกพื้นที่สำหรับการแยกเดี่ยวผู้ป่วย นิคมโรคเรื้อนแห่งแรก ๆ ได้รับการดูแลบริหารโดยอารามของชาวคริสต์ ตลอดประวัติศาสตร์ มีนิคมโรคเรื้อนเกิดขึ้นมากมายทั่วโลกเพื่อรักษาผู้ป่วยโรคเรื้อน โดยเฉพาะในแอฟริกา บราซิล จีน และอินเดีย
นิคมโรคเรื้อนเริ่มเป็นที่แพร่หลายในสมัยกลางโดยเฉพาะในยุโรปและอินเดีย ส่วนใหญ่ดูแลงานโดยคณะนักบวชในศาสนาคริสต์ ในอดีต โรคเรื้อนเป็นโรคที่ผู้คนกลัวมากเนื่องจากเป็นโรคที่ก่อให้เกิดความพิการและการผิดรูปที่มองเห็นได้โดยกายภาพ เป็นโรครักษาไม่หาย และเชื่อกันว่าเป็นโรคที่ติดต่อง่ายมาก นิคมโรคเรื้อนที่ดูแลโดยคณะนักบวชโรมันคาทอลิกมักเรียกว่า ซึ่งตั้งตามนักบุญลาซารัส นักบุญองค์อุปถัมภ์ของผู้ป่วยโรคเรื้อน นิคมโรคเรื้อนบางนิคมอาจผลิตเงินตราใช้เองภายในเนื่องจากเกรงว่าการที่ผู้ป่วยโรคเรื้อนใช้เงินที่หมุนเวียนกลับสู่สังคมภายนอกจะช่วยแพร่กระจายโรคเรื้อนออกไป
การก่อตั้งพรีเมียร์ลีก

การก่อตั้งพรีเมียร์ลีก เกิดขึ้นในช่วงต้นคริสต์ทศวรรษ 1990 ข้อเสนอสำหรับการก่อตั้งลีกใหม่ได้จัดทำขึ้นเมื่อจบฤดูกาล 1990–91 โดยได้รับการสนับสนุนจาก 18 สโมสรในดิวิชัน 1 รวมถึงสมาคมฟุตบอล (เอฟเอ) ผ่าน "Blueprint for the Future of Football" พรีเมียร์ลีกเกิดขึ้นจริงตามลำดับ ได้แก่ การลงนามในข้อตกลงสมาชิกผู้ก่อตั้งเมื่อวันที่ 17 กรกฎาคม ค.ศ. 1991 ภายหลังทั้ง 18 สโมสรได้จัดการแจ้งการลาออกจากฟุตบอลลีกร่วมกันและเดินหน้าครั้งสุดท้ายในการยื่นหนังสือลาออกจากเอฟเอ ซึ่งทำหน้าที่บริหารจัดการฟุตบอลลีก
พรีเมียร์ลีกถูกสร้างขึ้น "เพื่อป้องกันไม่ให้สโมสรชั้นนำสูญเสียรายได้ให้กับลีกล่าง" แต่ยังมีวัตถุประสงค์เพื่อเพิ่มรายได้ของสโมสรเมื่อมีการต่ออายุสัญญาถ่ายทอดสดทางโทรทัศน์ ไอทีวีได้รับสิทธิ์ถ่ายทอดสดการแข่งขันฟุตบอลลีก โดยจ่ายเงิน 44 ล้านปอนด์ตลอดระยะเวลา 4 ปี (1988–1992) ข้อตกลงดังกล่าวเกิดขึ้นหลังจากการถอนการเสนอราคาร่วมกันของบีบีซี และบริติชแซทเทลไลท์บรอดแคสติง (บีเอสบี) ต่อมา สถานีโทรทัศน์ทั้ง 2 แห่งได้รับสิทธิ์ในการถ่ายทอดสดฟุตบอลเอฟเอคัพ
พรีเมียร์ลีกตั้งขึ้นโดยมีคณะกรรมการ 2 คน ซึ่งแตกต่างจากฟุตบอลลีกคือ ริก แพร์รี ซึ่งได้รับการแต่งตั้งให้เป็นประธานเจ้าหน้าที่บริหาร และเซอร์ จอห์น ควินตัน ซึ่งได้รับการแต่งตั้งให้เป็นประธานของลีกในเดือนธันวาคม ค.ศ. 1991 การตัดสินใจจะกระทำโดยสมาชิกสโมสรทั้งหมด ผ่านการโหวต 1 สโมสรต่อ 1 เสียง เสียงข้างมากเป็นเอกฉันท์ต้องการ 2 ใน 3
บิ๊ก 5.
ก้าวแรกที่สำคัญในการก่อตั้งพรีเมียร์ลีกเกิดขึ้นในเดือนตุลาคม ค.ศ. 1990 เมื่อ เกร็ก ไดค์ กรรมการผู้จัดการของลอนดอนวีคเอนด์เทเลวิชัน ได้พบกับตัวแทนของสโมสรระดับ "บิ๊ก 5" ของดิวิชัน 1 ได้แก่ เดวิด ดีน ของอาร์เซนอล, ฟิลิป คาร์เตอร์ ของเอฟเวอร์ตัน, โนเอล ไวท์ ของลิเวอร์พูล, มาร์ติน เอ็ดเวิดส์ ของแมนเชสเตอร์ยูไนเต็ด และเออร์วิง สกอลาร์ ของทอตนัมฮอตสเปอร์ การประชุมครั้งนั้นเป็นการปูทางไปสู่การแยกตัวออกจากฟุตบอลลีก
สื่อพูดถึงซูเปอร์ลีกของสโมสรชั้นนำในอังกฤษบ่อยครั้งตั้งแต่ช่วงกลางคริสต์ทศวรรษที่ 1980 เป็นต้นมา ความแตกต่างขั้นพื้นฐานระหว่างฟุตบอลลีกแบบเก่ากับฟุตบอลลีกแบบใหม่ (ซึ่งกลายมาเป็นพรีเมียร์ลีก) คือเงินในลีกใหม่จะถูกแบ่งให้กับสโมสรเฉพาะในลีกนั้น ในขณะที่ในฟุตบอลลีกจะแบ่งให้กับทุกสโมสรใน 3 ลีก แผนดังกล่าวออกแบบให้พรีเมียร์ลีกมี 18 สโมสรในฤดูกาล 1992-93 แม้ว่าเพิ่งประกาศเพิ่มสโมสรในดิวิชั่น 1 จาก 20 เป็น 22 สโมสรในฤดูกาล 1991-92 อย่างไรก็ตาม 14 จาก 22 สโมสรที่จะแข่งขันในดิวิชัน 1 ของฤดูกาลนั้นตกลงที่จะก่อตั้งลีกของตนเองหากสมาคมฟุตบอลไม่อนุมัติให้ก่อตั้งลีก
สโมสรทั้ง 5 ตัดสินใจว่าเป็นความคิดที่ดีและตัดสินใจดำเนินการต่อไป อย่างไรก็ตาม ลีกจะไม่มีความน่าเชื่อถือหากไม่ได้รับการสนับสนุนจากสมาคมฟุตบอล ดังนั้น เดวิด ดีน ของอาร์เซนอล จึงจัดการเจรจาเพื่อดูว่าเอฟเอจะยอมรับแนวคิดนี้หรือไม่
ประเทศรัสเซียกับสหประชาชาติ

สหพันธรัฐรัสเซียสืบทอดตำแหน่งต่อจากสหภาพโซเวียต ซึ่งรวมถึงสมาชิกถาวรในคณะมนตรีความมั่นคงแห่งสหประชาชาติ หลังจากสหภาพโซเวียตล่มสลายใน ค.ศ. 1991 ซึ่งเดิมเป็นผู้ร่วมก่อตั้งองค์การสหประชาชาติใน ค.ศ. 1945 การสืบสิทธิได้รับการสนับสนุนจากประเทศในอดีตสหภาพโซเวียตและไม่มีสมาชิกในสหประชาชาติคัดค้าน รัสเซียคิดเป็นครึ่งหนึ่งของเศรษฐกิจของสหภาพโซเวียต รวมถึงประชากรส่วนใหญ่และมวลที่ดิน นอกจากนี้ ประวัติศาสตร์ของสหภาพโซเวียตเริ่มต้นขึ้นในรัสเซีย หากจะต้องมีการสืบสิทธิตำแหน่งต่อจากที่นั่งโซเวียตในคณะมนตรีความมั่นคงท่ามกลางอดีตสาธารณรัฐโซเวียต ปัจจัยเหล่านี้ทำให้รัสเซียดูเหมือนเป็นทางเลือกที่สมเหตุสมผล อย่างไรก็ตาม เนื่องจากกฎบัตรสหประชาชาติใช้ถ้อยคำที่ไม่ยืดหยุ่นและขาดข้อกำหนดในการสืบทอดตำแหน่ง ทนายความระหว่างประเทศบางคนจึงตั้งคำถามถึงความถูกต้องตามกฎหมายทางเทคนิคของการสืบทอดตำแหน่ง
ใต้หล้า

ใต้หล้า  เป็นละครโทรทัศน์ไทยแนวดราม่าสะท้อนสังคม ที่พูดถึงเรื่องราวเกี่ยวกับการต่อสู้เพื่อความยุติธรรมด้วยวิถีแห่งคุณธรรม และจุดประกายความหวังของสังคม ผลิตโดย เดอะ วัน เอ็นเตอร์ไพรส์ ประพันธ์บทละครโดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโดย ธนภพ ลีรัตนขจร, นรภัทร วิไลพันธุ์, นัตยา ทองเสน, เรวิญานันท์ ทาเกิด ออกอากาศทางช่องวัน 31 ทุกวันพุธ-พฤหัสบดี เวลา 20.20 - 22.20 น. เริ่มตอนแรกวันพฤหัสบดีที่ 19 พฤษภาคม พ.ศ. 2565
โครงเรื่อง.
เรื่องราวชีวิตของสองพี่น้อง ใต้หล้า (ธนภพ ลีรัตนขจร) และ ฟ้ารุ่ง (เรวิญานันท์ ทาเกิด) หลังจากที่พ่อกับแม่ต้องเสียชีวิตลงด้วยอุบัติเหตุทางรถยนต์อย่างไม่ได้รับความเป็นธรรม โดยคู่กรณีคือ หิรัญ (นรภัทร วิไลพันธุ์) ลูกชายคนโตของ เปี่ยมยศ (ดอม เหตระกูล) แห่งตระกูล เถากุหลาบ นักธุรกิจใหญ่ที่มีอิทธิพลมากมาย ใต้หล้าและฟ้ารุ่งต้องระหกระเหินไปอยู่กับ อาม่า (ดวงดาว จารุจินดา) และพยายามตั้งหลักชีวิตกันใหม่อย่างยากลำบาก แต่ชะตากรรมกลับทำให้ฟ้ารุ่งดันไปมีความรักความสัมพันธ์กับหิรัญ ในขณะที่ใต้หล้าได้พบกับหญิงสาวคนหนึ่งชื่อ อากาศ (นัตยา ทองเสน) ทั้งคู่รู้สึกดีต่อกันอย่างรวดเร็ว โดยที่ใต้หล้าไม่รู้เลยว่าอากาศคือทายาทอีกคนของตระกูลเถากุหลาบ เรื่องราวความแค้นของ 2 หนุ่มจึงพัวพันกันมากขึ้น และในวันที่หิรัญจงใจทำให้ฟ้ารุ่งเสียใจ ใต้หล้าถึงกับตัดนิ้วหิรัญจนขาด เขาต้องติดคุก และทำให้ฟ้ารุ่งต้องไปอยู่ภายใต้การดูแลของเถากุหลาบอย่างไม่มีทางเลือก ใต้หล้าจึงต้องลุกขึ้นสู้กับทุกทางจากจุดที่ติดลบ พร้อมกับการพิสูจน์รักแท้ของเขาที่มีต่ออากาศ ลูกสาวของศัตรูที่เขารักสุดหัวใจ
งานสร้าง.
"ใต้หล้า" เป็นละครที่มีเนื้อหาที่จะมอบความหวังในชีวิต เน้นเรื่องราวของครอบครัว ความรัก และคุณธรรม เป็นผลงานการเขียนบทละครโดย เนปาลี (เจี๊ยบ - วรรธนา วีรยวรรธน) เจ้าของผลงานบทโทรทัศน์ "ใบไม้ที่ปลิดปลิว", "เมีย 2018", "อุ้มรักเกมลวง, สิเน่หาส่าหรี" และผลงานการกำกับการแสดงโดยผู้กำกับมือรางวัล สันต์ ศรีแก้วหล่อ จากละคร"พิษสวาท, ล่า, เมีย 2018, ขอเกิดใหม่ใกล้ ๆ เธอ, วันทอง" โดยแนวคิดหลักของละครนี้มาจากพระเอกคือต่อ - ธนภพ ลีรัตนขจร และนักแสดงหลักทุก ๆ คนก็ได้ร่วมพัฒนาบทและคาแรกเตอร์ของตัวละครร่วมกับทีมผู้สร้างละครด้วยในช่วงที่มีการล็อกดาวน์เนื่องจากการระบาดทั่วของโควิด-19 ในประเทศไทย ในระลอกที่ 3 และ 4 เป็นเวลา 6 เดือน
เรตติ้ง.
การตอบรับของละครเรื่องนี้ทั้งหมด 13 ตอนที่ได้ออกอากาศไป (เมื่อวันที่ 19 พฤษภาคม พ.ศ. 2565 - 30 มิถุนายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.652
เซ็ชโชเซกิ

เซ็ชโชเซกิ  เป็นหินก้อนหนึ่งในเทือกเขาภูเขาไฟในพื้นที่นาซุ จังหวัดโทจิงิ ประเทศญี่ปุ่น ซึ่งเป็นพื้นที่ที่มีชื่อเสียงเรื่องอนเซ็ง ตำนานของญี่ปุ่นเล่าว่าหินนี้จะทำให้ผู้ใดที่สัมผัสมันถึงแก่ความตาย ในญี่ปุ่น หินและหินใหญ่ในพื้นที่ที่มีควันพิษภูเขาไฟมักเรียกว่า "Sessho-seki" (殺生石) ซึ่งแปลว่าหินแห่งความตาย หินนี้ยังมีความเกี่ยวพันกับตำนานพื้นถิ่นเรื่องทามาโมะโนมาเอะ และจิ้งจอกเก้าหาง
ตำนาน.
เชื่อกันว่าหินนี้เป็นศพของทามาโมะโนมาเอะ สาวงามที่ถูกเปิดโปงว่าเป็นจิ้งจอกเก้าหางและทำงานให้แก่ปีศาจ "ไดเมียว" รวมถึงวางแผนจะสังหารจักรพรรดิโทบะเพื่อแย่งชิงราชบัลลังก์ ตามที่ระบุใน "โอโตงิโซชิ" หลังจิ้งจอกเก้าหางนางนี้ถูกสังหารโดยนักรบชื่อดัง มิอูระโนะซูเกะ ร่างของเธอกลายเป็นหินเซ็ชโชเซกินี้ ต่อมา มีพระสงฆ์รูปหนึ่งนามว่าเก็นโนะ (Genno) เดินทางมาพักอยู่ข้างกับหินนี้แล้วถูกดวงวิญญาณของนางทามาโนะโนมาเอะคุกคาม เก็นโนะจึงทำพิธีไล่ผี และร้องของให้นางพ้นจากบาป นางยอมต่อพระเก็นโนะและสัญญาจะไม่หลอกหลอนอยู่ในหินนี้อีก
หินแตก.
ในวันที่ 5 มีนาคม 2022 มีรายงานว่าหินแตกออกเป็นสองส่วน เป็นไปได้สูงว่าเป็นผลจากการสึกกร่อนตามกาลเวลา อย่างไรก็ตามในโลกอินเทอร์เน็ตมีผู้คนจำนวนมากออกมาแสดงความเห็นเกรงกลัวว่าวิญญาณของจิ้งจอกเก้าหางที่ถูกมัดเก็บในหินได้แตกออก และจะออกมาหลอกหลอนผู้คนอีก ในวันที่ 26 มีนาคม 2022 รัฐบาลท้องถิ่นได้นิมนต์พระสงฆ์ในพื้นที่มาประกอบพิธีเพื่อสงบดวงวิญญาณจิ้งจอกเก้าหางลง ในพิธีมีการสวดมนต์ ถวายเครื่องสักการะ และโบกพัด "ฮาราเองูชิ" บนหินที่แตก